open-index/open-wikipedia-markdown huggingface dataset:
Aaron Stone

***Aaron Stone*** je seriál Disney XD, natáčaný od roku 2008 v Kanade. Na Slovensku bol vysielaný na programe Disney Channel od konca roku 2009. Seriál je dobrodružného žánru a je určený prevažne pre chlapčenské publikum.

## Hlavné informácie
Charlie Landers je obyčajný šestnásťročný mladík zo strednej školy, ktorý má veľmi rád hru "Hrdina povstane". Veľké zmeny v jeho živote ale nastanú, keď ho tvorca úspešnej videohry "Hrdina povstane" kontaktuje a zdelí, že je na ňom, aby zachránil celú planétu pred "Omega Defianc". Charlieho úlohou je teda sústrediť sa na zneškodnenie všetkých členov Omegy Defiance.

## Hlavné úlohy
### Charlie Landers
Charlie Landers (Kelly Blatz) je najlepší hráč hry "Hrdina povstane". Svojej postave dal meno Aaron Stone. Keď ale tvorca jeho najobľúbenejšej hry príde o svojho bojovníka proti Omega Defiance, musí povolať práve Charlieho, na ktorom teraz je, aby zachránil celú planétu pred týmto klanom. Ako v hre, tak v skutočnosti.

### Jason Landers
Jason Landers (David Lambert) je brat Charlieho, najlepšieho hráča hry "Hrdina povstane". Ale on nevie, že sa všetko v hre deje aj v skutočnosti. Prezradia mu však okolnosti, že práve jeho brat je Aaron Stone aj v skutočnosti?

### Emma Lau
Emma Lau (Tania Gunadi) tiež pracuje pre spoločnosť "Hall Industries". Má sledovať Aarona Stona. Ale Charlie ju berie ako kamarátku. Ona má ale vďaka pánovi Hallovi tiež schopnosti ako on.

### S.T.A.N.
S.T.A.N. (J. P. Manoux) je najdokonalejší android na svete, ktorý má chrániť Charlieho, a tiež ho učiť a jazdiť s ním na každú záchrannú misiu proti Omega Defiance. Pracuje pre pána Halla a keby nebolo jeho, tak už svet ako taký neexistuje.

## Vedľajšie roly
* Amanda Landers  (Shauna MacDonald)		
* Ram (Jesse Rath)		 
* Vas (Vasanth Saranga)		
* T. Abner Hall (Martin Roach)		
* Chase Ravenwood (Italia Ricci)		
* Helix (Xhemail Agaj)		
* Dr. Necros (Mif)		
* Percy Budnick (Rob Ramsay)		
* Kronis (Kent Staines)		
* Cerebella (Sarain Boylan)		
* Xero (Steven Yaffee)		
* generál Cross (Michael Copeman)		
* Harrison (Daniel DeSanto)		
* Freddie (Philip Nozuka)	 
* Arkov (Jeananne Goossen)		
* Zefir (Tom McCamus)		 
* Souljacker (Ho Chow)		 
* Dax (Dillon Casey)		
* učitel přírodopisu (Michael Rawlins)

## Pozri aj
* Disney Channel
* Disney XD

## Externé odkazy
* Aaron Stone  na disneyxd.ca 
* 
* 

## Zdroj

Kategória:Televízne seriály USA
Kategória:Televízne seriály Disney Channel
Kategória:Televízne seriály z roku 2009
Darren Aronofsky

**Darren S. Aronofsky** (* 12. február 1969, Brooklyn, New York) je americký filmový režisér, scenárista a filmový producent. Známy je vďaka réžii filmov ako *[[Requiem za sen]], [[Fontána (film)|Fontána]], [[Wrestler (film)|Wrestler]]* a *[[Čierna labuť (film)|Čierna labuť]]*.

## Mladosť
Aronofsky sa narodil v Brooklyne, New York Abrahámovi „Abe“ Aronofskymu a Charlotte. Obaja boli učitelia. Jeho otec učil vedu a bol dekanom na Bushwick High School.

Je absolventom Edward R. Murrow High School, počas štúdií bol vybraný k návšteve Camp Rising Sun (Kempingu vychádzajúceho Slnka), medzinárodného letného programu nadácie Louise Augusta Jonasa. Po predčasnom absolvovaní cestoval šesť mesiacov po Strednom východe, Európe a Guatemale a v roku 1987 vstúpil na Harvardovu univerzitu, kde študoval antropológiu, živý film a animáciu. V jeho absolventskom filme, *Supermarket Sweep*, hral jeho spolužiak a kamarát Sean Gullette. Film bol finalistom študentských Oscarov roku 1991. V roku 1991 promoval s vyznamenaním, neskôr navštevoval Konzervatórium AFI, ale po prvom roku bol vyhodený aj napriek protestom spolužiakov.

## Filmografia

## Referencie

## Iné projekty

## Externé odkazy
* Oficiálna webstránka 
* 
* 

Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Filmoví režiséri židovského pôvodu
Kategória:Osobnosti USA židovského pôvodu
Kategória:Ateisti USA
Kategória:Osobnosti z Brooklynu
Kategória:Absolventi Harvard University
Vyšná Lipnica

**Vyšná Lipnica** (, ) je dedina na Poľskej Orave, ktorá je súčasťou a zároveň sídlom gminy Lipnica Wielka. Administratívne spadá pod Powiat nowotarski a Malopoľské vojvodstvo. Žije tu 5 866 obyvateľov.

## História
Vyšná Lipnica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku. 

## Referencie


## Pozri aj
* Poľská Orava

Kategória:Dediny v Poľsku
Kategória:Powiat nowotarski
Messina

**Messina** je tretie najväčšie sicílske mesto a hlavné mesto provincie Messina.

Trajekty zo Sicílie na pevninu a opačným smerom majú centrum v Messine, mesto je tiež priemyselným a kúpeľným strediskom a sídlom univerzity. V roku 1955 sa tu konala Messinská konferencia.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:300000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 104036
  bar:1871 from:0 till: 112512
  bar:1881 from:0 till: 126776
  bar:1901 from:0 till: 147589
  bar:1911 from:0 till: 128121
  bar:1921 from:0 till: 177196
  bar:1931 from:0 till: 179914
  bar:1936 from:0 till: 191966
  bar:1951 from:0 till: 220668
  bar:1961 from:0 till: 254603
  bar:1971 from:0 till: 250546
  bar:1981 from:0 till: 260118
  bar:1991 from:0 till: 231693
  bar:2001 from:0 till: 252026

PlotData=

  bar:1861 at: 104036 fontsize:S text: 104.036 shift:(-8,5)
  bar:1871 at: 112512 fontsize:S text: 112.512 shift:(-10,5)
  bar:1881 at: 126776 fontsize:S text: 126.776 shift:(-10,5)
  bar:1901 at: 147589 fontsize:S text: 147.589 shift:(-10,5)
  bar:1911 at: 128121 fontsize:S text: 128.121 shift:(-10,5)
  bar:1921 at: 177196 fontsize:S text: 177.196 shift:(-10,5)
  bar:1931 at: 179914 fontsize:S text: 179.914 shift:(-10,5)
  bar:1936 at: 191966 fontsize:S text: 191.966 shift:(-10,5)
  bar:1951 at: 220668 fontsize:S text: 220.668 shift:(-10,5)
  bar:1961 at: 254603 fontsize:S text: 254.603 shift:(-10,5)
  bar:1971 at: 250546 fontsize:S text: 250.546 shift:(-10,5)
  bar:1981 at: 260118 fontsize:S text: 260.118 shift:(-10,5)
  bar:1991 at: 231693 fontsize:S text: 231.693 shift:(-10,5)
  bar:2001 at: 252026 fontsize:S text: 252.026 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
*Antonello Gagini (* 1478 – † 1563), sochár
*Giacomo del Duca, (* 1520 – † 1604), sochár a architekt, Michelangelov žiak 
*Caravaggio  (* 1571 – † 1610), maliar
*Guarino Guarini (* 1624 – † 1683), matematik, filozof a architekt
* Filippo Juvarra (* 1678 – † 1736), barokový architekt a divadelný výtvarník
* Maria Grazia Cucinotta (* 1969), herečka
* Vincenzo Nibali (* 1984), cyklista

## Iné projekty

## Externé odkazy
* Oficiálna stránka

## Zdroj


Kategória:Mestá na Sicílii
Strofika

**Strofika** (od strofa, z gr. *strofé* obrat) je náuka o strofickej kompozícii básní, študujúca skladbu strofy (slohy), jej druhy a formy a ich ustálené samostatné útvary. 

V antike sa strofy pomenúvali podľa počtu veršov: distichon, tristich, tetrastich (= kvartet), kvintet, sextet alebo podľa ich tvorcov: *alkajská strofa*, *sapfická strofa*) atď. Početné strofy a samostatné strofické útvary rafinovanej kompozície sa odvodzujú zo stredovekej trubadúrskej poézie románskych literatúr: stanca, sestína, ritornel, rondel, rondo, triolet, madrigal, rispet atď.; sonet, francúzska balada atď.

## Referencie


## Literatúra
* ŠTRAUS, František: *Základy slovenskej verzológie.* 1. vydanie. Bratislava: Literárne informačné centrum, 2003. 251 s. ISBN 80-88878-81-0.

Kategória:Literárne pojmy
Kategória:Poézia
Metrika (literatúra)

**Metrika** (z gr. *metron* miera, *metrikos* poznajúci mieru) je náuka o normách organizácie verša, o systéme veršových rozmerov – o metrách, ktoré skúma synchrónne (súčasne) alebo diachrónne (*historická metrika*), respektíve v konfrontácii so zákonitosťami metrickej výstavby verša v iných jazykových systémoch (*porovnávacia metrika*). 
Náplňou metriky ako vednej disciplíny zaoberajúcej sa metrom je okrem prozodických systémov aj teória rýmu a sčasti aj strofika.

Pôvodne metrika ako náuka o rytmickej organizácii básnickej reči bola súčasťou antickej rytmiky – náuky o rytme, o všeobecných zákonitostiach rytmu (v poézii, hudbe a tanci, po osamostatnení ako *metrika*, *harmonika* a *orchestrika*).  V antickej metrickej sústave sa rozoznávalo buď osem-deväť základných metier, alebo sa rozoznávali len dve pôvodné metrá (daktylský hexameter a trimeter jambický), od ktorých sa odvodzovali ostatné metrá.

## Referencie


## Literatúra
* ŠTRAUS, František: *Základy slovenskej verzológie.* 1. vydanie. Bratislava: Literárne informačné centrum, 2003. 251 s. ISBN 80-88878-81-0.
* ŽILKA, Tibor: *[[Poetický slovník]]* 439 s. Bratislava: Tatran, 1987.

Kategória:Literárne pojmy
Kategória:Poézia
Adult Top 40

**Adult Top 40**, **Hot Adult Top 40 Tracks** je jeden z mnohých rebríčkov, pravidelne zostavovaný americkým magazínom *[[Billboard]]*. Obsahuje piesne žánrov cielených pre dospelých poslucháčov ako napr. jazz či rock, ale aj hip-hop, elektronická hudba alebo hard rock.

## História
Magazín *Billboard* po prvýkrát publikoval Adult Top 40 dňa 2. marca 1996 a prvá pieseň, ktorá bola zaradená na vrchol bola „One Sweet Day“ od Mariah Carrey. Najdlhšie sa na #1 udržala pieseň „Smooth“ od skupiny Santana (featuring Rob Thomas). Ostatné piesne, ktoré sa udržali najdlhší čas v rebríčku sú tieto:

25 týždňov: „Smooth“ - Santana feat. Rob Thomas (1999)

23 týždňov: „Wherever You Will Go“ - The Calling (2002)

18 týždňov: „Unwell“ - Matchbox Twenty (2003)

18 týždňov: „Photograph“ - Nickelback (2005-2006)

17 týždňov: „Iris“ - Goo Goo Dolls (1998)

16 týždňov: „Complicated“ - Avril Lavigne (2002)

15 týždňov: „Don't Speak“ - No Doubt (1996)

15 týždňov: „How to Save a Life“ - The Fray (2006-2007)

14 týždňov: „Torn“ - Natalie Imbruglia (1998)

14 týždňov: „Everything You Want“ - Vertical Horizon (2000)

14 týždňov: „Drops of Jupiter (Tell Me)“ - Train (2001)

## Referencie

Kategória:Rebríčky Billboardu
Borovica tuhá

**Borovica tuhá** (*Pinus rigida*) je severoamerická borovica s tromi ihlicami vo zväzku, ktorá k nám bola vo väčšej miere sadená na prelome 19. a 20. storočia (spoločne s borovicou vejmutovkou a borovicou Banksovou) ako zamýšľaná náhrada za borovicu sosnovú, ktorej výsadby v tej dobe veľmi trpeli sypavkou.

## Vzhľad
left|thumb|Šiška borovice tuhej
Borovica tuhá je menší strom s výškou 15-28 metrov, väčšinou s krivými kmeňmi s vetvami vodorovne rozloženými. Koruna plochá, nepravidelná a široká. Kôra rozpraskaná a z miest bývalých preslenov často vyrážajú malé zväzky ihlíc a vetvičky na kmeňoch a silných vetvách, čo je pre nich charakteristické. Letokruhy má svetlo zelené až oranžovohnedé. Puky vajcovité, ostro prišpicatené, 6-14 mm dlhé, hnedožlté a živičnaté. Ihlice vždy po 3 vo zväzku, 7-14 cm dlhé, skrútené, tmavo zelené, s prieduchmi. Šišky po 3 až 5, skoro prisadnuté, žltohnedé až popolavé, symetrické, štítok kosoštvorcový, pupok s malým ostňom. Semená 4 x 3 mm, s veľkým krídlom.

## Výskyt
Vo východnej časti Severnej Ameriky; na juhovýchode USA v štátoch Georgia, Kentucky a Maine s presahom do juhovýchodnej Kanady do provincii Ontário a Quebec. Táto borovica zaberá celý rad biotopov od suchých cez kyslé piesočnaté vrchoviny až po močaristé nížiny, a dokáže prežiť vo veľmi zlých podmienkach, je primárnou drevinou oblasti Pine Barrens. Na Slovensku do konca 19. storočia vysadzovaná pokusne v lesných priestoroch, ale neosvedčila sa. Dodnes sa občas nachádza v parkoch a okrasných výsadbách vhodná ako osamotený jedinec.

## Využitie
V Amerike je zdrojom dreva (palivo a drevné uhlie), na Slovensku ako parková drevina.

## Referencie

## Iné projekty

Kategória:Borovicovité
Kategória:Ihličnaté stromy
Kategória:Okrasné rastliny
Figured You Out

„**Figured You Out**“ je druhý singel kanadskej rockovej skupiny Nickelback z ich štvrtého štúdiového albumu *[[The Long Road]]* z roku 2003. Singel bol vydaný dňa 24. februára 2004. Dňa 1. apríla bol singel vydaný v Nemecku a 21. júna bol vydaný vo Spojenom kráľovstve. Text piesne napísal spevák Chad Kroeger. Singel napriek tomu, že bol vydaný v Spojenom kráľovstve, bol zakázaný, keď text piesne bol považovaný za „obscénny“. B-strana singlu obsahuje dve piesne z albumu *[[Silver Side Up]]*, „Too Bad“ a „Where Do I Hide“ v akustických verziách, nahraných počas koncertu *[[MTV Unplugged (Nickelback)|MTV Unplugged]]* v roku 2003. Singel získal zlatú platňu od RIAA. Singel bol celkovo tretím z albumu *The Long Road*, ktorý získal zlatú platňu. Predchádzajúce single boli „Someday“ a „Feelin’ Way Too Damn Good“.

## Text piesne
Pieseň je o divokom príbehu s často hrubým sexuálnym vzťahom medzi mužom a ženou. Hoci sa zdá, že obaja berú drogy, žena má viac problémov než muž. Podobné sexuálne témy sú aj v textoch piesní „Animals“ a „Something in Your Mouth“. Skladba je charakterizovaná silným metalovým zvukom skreslených gitár.

## Skladba na koncertoch
Skladba „Figured You Out“ spoločne so skladbami „Feelin’ Way Too Damn Good“ a „Do This Anymore“ boli hrané oveľa skôr ako bol vydaný album. Samotná skladba bola prezentovaná naživo už počas turné Silver Side Up Tour na prelome rokov 2001/2002. Staršia verzia sa líši iným rozložením gitarových partií. Od turné The Long Road Tour je skladba pravidelne hraná na koncertoch skupiny. Počas turné Dark Horse Tour na prelome rokov 2009/2010 skupina prestala hrať túto skladbu naživo.

## Zoznam skladieb
**[[CD singel]]:**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia** 

* Nagrywany: Apríl - August 2003 v štúdiu Green House Studios (Burnaby) a v Mountain View Studios (Abbotsford) vo Vancouveri
* Hudobný producent: Chad Kroeger, Joe Moi
* Mix: Randy Staub v The Warehouse Studios vo Vancouveri
* Asistent zvukového inžiniera: Zach Blackstone
* Mastering: George Marino v Sterling Sound 
* Koordinátor prác albumu: Kevin „Chief“ Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Ostatní**
* Manažment: Bryan Coleman z Union Entertainment Group
* Myšlienka obalu: Nickelback
* Hudobné vydavateľstvo: Roadrunner Records

## Pozície v rebríčkoch

## Referencie

## Externé odkazy
* Text piesne 

Kategória:Piesne z 2004
Kategória:Single z 2004
Kategória:Single skupiny Nickelback
Kategória:Piesne skupiny Nickelback
Olomoucký hrad

**Olomoucký hrad** je jeden z najvýznamnejších hradných areálov v Česku. 

Nachádza sa na tzv. Václavskom (inak tiež Dómskom) pahorku v historickom centre Olomouca. Pôvodne boli v Olomouci dva  hrady: tzv. „starý“ a „nový“. Ten starý sa nachádzal v mieste vily Primavesi.

Olomoucký hrad bol v roku 1962 spoločne s ďalšími pamiatkami na jeho území vyhlásený za národnú kultúrnu pamiatku (NKP) pod názvom *Olomouc, areál Přemyslovského hradu*. 

## Opis
Areál Olomouckého hradu tvoria:
* na východe:
** katedrála (dóm) sv. Václava
** Zdíkov palác
* na juhu:
** Dom zvonárov – v rokoch 1859 – 1860 prestavaný staviteľom Franzom Kottasom
** Kaplnka Panny Márie Opatrovníčky
** domček s ateliérom maliara Jindřicha Lenharta a jeho syna sochára Karla Lenharta
* na západe:
** dómska fara
** vikárska rezidencia
** rezidencia kapitulného notára
* na severe:
** kapitulné dekanstvo s hospodárskym dvorom – dnes sídlo Múzea umenia
** kostol sv. Anny
** kaplnka sv. Barbory
* uprostred areálu:
** baroková socha sv. Jána Nepomuckého od Jiřího Antonína Heinza z roku 1724

## Referencie


## Pozri aj
* Zoznam národných kultúrnych pamiatok Českej republiky
* Zoznam hradov v Česku

## Zdroj

Kategória:Hrady a zámky v Olomouckom kraji
Kategória:Národné kultúrne pamiatky v Olomouckom kraji
Bučina (Kvilda)

right|thumb|Rekonštruovaný hotel Pešlova chata
**Bučina** () je zaniknuté sídlo (bývalá obec) na Šumave, miestna časť Kvildy. Miesto, kde sa nachádzala, leží v I. zóne Národného parku Šumava na holej planine v nadmorskej výške 1162 metrov a voľakedy tak bola najvyššie položenou osadou v Čechách.

## Dejiny
V mieste neskoršej osady Bučina vzniklo bezlesie na trase Zlatej cesty (tzv. Horná tiež Kašperskohorská vetva) už v dobe vlády Karola IV. V 17. storočí prestala byť trasa cez Bučinu používaná. Bučina vznikla ako drevárska osada pravdepodobne v roku 1770, ale prvá písomná zmienka pochádza až z roku 1790, kedy tu bolo 13 osadníkov. Rozvoj nastáva hlavne po
kalamitách v roku 1870. Najvyššieho počtu obyvateľov dosiahla vtedajšia obec v roku 1890, keď v 30 domoch žilo 466 ľudí. Od tej doby počet obyvateľov stále klesal - v roku 1939 mala obec 320 obyvateľov, z toho 29 Čechov. V roku 1946 boli obyvatelia
vysídlení, v roku 1956 bola Bučina zničená.

## Súčasnosť
V súčasnej dobe se tu nachádza iba obnovená kaplnka sv. Michala (znovu postavená v roku 1992) a rekonštruovaný hotel Pešlova chata. V mieste je tiež hraničný prechod Bučina - Finsterau do Nemecka. Prechod je iba pre peších a cyklistov, ale na miesto zachádzajú z Kvildy autobusy systému „Zelené autobusy“. Cestujúci na konečnej v prípade záujmu prejdú pešo štátnu hranicu a pokračujú ďalej do Bavorska autobusom nemeckého dopravcu.

V tesnej blízkosti hraničného prechodu sa nachádza pamätník železnej opony, asi stometrový udržovaný úsek s ostnatým drôtom, strážnou vežou a informačnou tabuľou.

## Referencie


## Iné projekty

## Externé odkazy
* na webu Zaniklé obce

## Zdroj

Kategória:Šumava
Kategória:Zaniknuté obce v Česku
Kategória:Kvilda
Kategória:Sídla v okrese Prachatice
Stará Myjava (vodná nádrž)

**Stará Myjava** je vodná nádrž, ktorá sa nachádza na hornom toku rieky Myjava v Bielych Karpatoch, podcelok Javorinská hornatina. Jej najväčšia hĺbka je 11 metrov a rozloha 2,1 km². 

Leží na severnom okraji obce Stará Myjava a v jej okolí je viacero chát. Okolie nádrže poskytuje vhodné podmienky na rekreáciu a športové aktivity, v letnom období je tu prevádzkovaný detský tábor. Okrem kúpania, člnkovania a rybolovu v nádrži sú v okolí vhodné plochy pre futbal, volejbal, plážový volejbal či stolný tenis. V zimnej sezóne je návštevníkom k dispozícii neďaleko situovaný lyžiarsky areál so zasnežovanou zjazdovkou.

## Referencie

## Iné projekty

## Externé odkazy
* Poloha na turistickej mape 

Stará Myjava
Kategória:Povodie Myjavy
Kategória:Stará Myjava (obec)
Kategória:Stavby v okrese Myjava
Kategória:Biele Karpaty
Kategória:Turistická značkovaná trasa číslo 8111
Kategória:Vodstvo v okrese Myjava
Kategória:Javorinská hornatina
Šternberský palác (Malá Strana)

náhľad|Šternberský palác na Malej Strane
**Šternberský palác** je barokový palác na Malostranskom námestí 19, č. p. 7, Malá Strana, Praha 1. Vznikol v roku 1703 prepojením dvoch susedných budov. V súčasnosti je palác súčasťou komplexu budov Poslaneckej snemovne Parlamentu Českej republiky, ktorý je od roku 1992 národnou kultúrnou pamiatkou.

## Dejiny
náhľad|vľavo|upright|Obraz „Korunovácia Panny Márie“ na fasáde paláca
Na mieste dnešného paláca stáli dva renesančné domy. Aj na dnešnom priečelí je viditeľná ustupujúca časť paláca, ktorá je postavená na základoch domu zvaného „Na bašte“. V tomto dome 2. júna 1541 vypukol zničujúci požiar, ktorému padli za obeť dve tretiny domov Malej Strany, celá severná časť Pražského hradu a poškodený bol i chrám sv. Víta. Druhý dom pôvodne patril cisárskemu poručíkovi Antoniovi Vittali. Aby po bitke na Bielej hore zachránil svoj majetok, vyvesil na dom obraz Panny Márie, ktorý tu v rôznych podobách pretrváva dodnes.

Po zničujúcom požiari bola parcela pod domom Na bašte dlho nepredajná, považovala sa za prekliatie mesta. Až v roku 1664 ju získal cisársky komorník Oldřich Adolf Vratislav zo Šternberka, ktorý o dvadsať rokov neskôr kúpil i susedný dom Vittaliho. 

K architektonickému spojeniu oboch budov prišlo až v rokoch 1703 – 1719, kedy budovy vlastnil František Damián zo Šternberka. S najväčšou pravdepodobnosťou sa tak stalo podľa projektu Giovanniho Battistu Aliprandiho. Vnútornú výzdobu paláca urobili štukatéri Giuseppe Donato Frisoni a Giovanni Bartolomeo Cometa, a maliari Johann Rudolf Byss a Abraham a Isaac Godynovci. 

Na fasáde bol zachovaný tradičný obraz *Korunovácia Panny Márie* a vlastníctvo rodu potvrdzujúci šternberský erb, zdobený Rádom Zlatého rúna s korunkou.

Dom má mimoriadny význam pre dejiny českej vedy a umenia. V dobe, kedy bol jeho majiteľom František Josef, gróf zo Šternberka Manderscheidu (1763 – 1830) tu bola založená Súkromná spoločnosť náuk (1770), v roku 1790 premenovaná na Kráľovskú českú spoločnosť náuk. V roku 1796 tu vznikla i Spoločnosť vlasteneckých priateľov umení a bolo tu aj prvé sídlo zbierok Národnej galérie. 

U ďalšieho člena rodu, prírodovedca Gašpara Mária zo Šternberka, sa schádzali vedúce osobnosti národného obrodenia (Josef Dobrovský, František Martin Pelcl, František Palacký, Viktor Barvitius) a v ich kruhu vznikla myšlienka zriadenia Národného múzea (1818) a Spoločnosti vlasteneckého múzea v Čechách (1820).

## Pozri aj
* Zoznam národných kultúrnych pamiatok Českej republiky
* Zoznam pražských pamiatok
* Malostranské námestie

## Literatúra
* Kubíček Alois: Pražské paláce, Poláček, Praha, 1946
* Emanuel Poche, Pavel Preiss: Pražské paláce, Odeon, Praha, 1977
* Slavomír Ravik: Velká kniha o Praze, Regia, Praha, 2000, ISBN 80-86367-05-3

## Iné projekty

## Externé odkazy
* pragensia.tiscali.cz 
* www.pametihodnosti.cz 

## Zdroj

Kategória:Paláce v Prahe
Kategória:Malá Strana
Kategória:Národné kultúrne pamiatky v Prahe
Kategória:Barokové stavby v Prahe
Libhošť

**Libhošť** je obec v Česku v okrese Nový Jičín v Moravskosliezskom kraji. 1. januára 2011 tu žilo 1 680 obyvateľov.

Do konca roka 2010 bola dedina Libhošť časťou obce Nový Jičín, od ktorej sa oddelila po referende.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce 

Kategória:Obce okresu Nový Jičín
Ihlica (list)

thumb|Ihlice smreku obyčajného
thumb|Ihlice borovice horskej (kosodreviny)
**Ihlica** je úzky, čiarkovitý, tvrdý list. Je typickým druhom listu ihličnatých stromov. Ihlice smreku, jedle a borovice opadávajú priebežne počas roka, ihlice smrekovca opadavého opadávajú vždy na jeseň. Ihlice obsahujú okrem iného aj živicu; niektoré druhy ihličnatých stromov ju dokonca cez ihlice vylučujú (borovica ostitá).

## Pozri aj
* List
* Ihličnatý strom
* Borovicorasty

Kategória:Ihličnaté stromy
Kategória:Morfológia rastlín
Ned Kelly

**Edward „Ned“ Kelly** (* cca jún 1854/1855 – † 11. november 1880) bol írsko-austrálsky zálesák a zbojník. Je považovaný za chladnokrvného zabijaka, ale na druhej strane aj za ľudového hrdinu a symbol írsko-austrálskeho odporu proti britskej vláde. 

Narodil sa v austrálskom štáte Viktória ako syn írskeho trestanca a už v mladosti mal problémy s políciou. Po incidente v roku 1878, ktorý sa odohral v jeho dome, začala po ňom pátrať polícia. Po tom, ako zabil troch policajtov, ho spolu s jeho gangom prehlásili za vyhnanca. Jeho gang uskutočnil dve veľké bankové lúpeže v meste Euroa v štáte Viktória a Jerilderie v štáte Nový Južný Wales. 

Posledný násilný konflikt s políciou sa odohral v Glenrowane 28. júna 1880. Kelly, oblečený do podomácky vyrobeného plátového brnenia a helmy, bol zajatý a odvlečený do väzenia. Za vraždu ho 11. novembra 1880 obesili. Jeho trúfalosť a známosť z neho vytvorili ikonickú postavu v dejinách Austrálie, folklóre a umení.

## Referencie

## Iné projekty

Kategória:Úmrtia v 1880
Kategória:Austrálski zločinci
Kategória:Popravení obesením
Kategória:Austrálske osobnosti írskeho pôvodu
Photograph (Nickelback)

„**Photograph**“ je prvý singel kanadskej rockovej skupiny Nickelback z ich piateho štúdiového albumu *[[All The Right Reasons]]* vydaného v roku 2005. Text piesne napísal Chad Kroeger, hudbu zložila celá skupina. Prvé vydanie singlu sa konalo dňa 8. augusta v Spojených štátoch, neskôr bol singel vydaný v Japonsku, Veľkej Británii a Európe. Akustická verzia nahraná v Rolling Stone sa objavila na B-strane singlu „Far Away“. Dňa 23. júna 2008 sa vo Veľkej Británii objavila reedícia singlu.

## Úspech
„Photograph“ je tretím singlom skupiny, ktorý zaujal miesto v prvej desiatke rebríčkov v USA, dosiahol #2 v rebríčku Billboard Hot 100. Bolo zaregistrovaných viac ako 1,8 milióna stiahnutí cez digital download, kde bola skladba dostupná zadarmo. Singel dosiahol #1 v rebríčku Mainstream Rock Tracks a takisto v rebríčku Pop 100. Skladba si tiež užila veľký úspech v Kanade, kde sa na #1 v hitparádach udržala viac ako 7 týždňov. B-strana singlu obsahuje coververziu skladby „We Will Rock You“ od britskej skupiny Queen. V roku 2007 sa skladba „Photograph“ dostala na #5 v rebríčku najotravnejších piesní všetkých čias ako výsledok prieskumu realizovanom časopisom Rolling Stone. Singel „Photograph“, rovnako ako aj singel „How You Remind Me“ bol ocenený dvojitou platinou od asociácie RIAA. Singlu „Photograph“ sa celosvetovo predalo 2 milióny kusov.

## Zoznam skladieb
**[[CD singel]]:**

**2008 CD singel ([[Veľká Británia]] reedícia)**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

**Produkcia**
* Nahraný: Február - September 2005 v štúdiu Mountain View Studios v Abbotsforde, (Britská Kolumbia)
* Hudobný producent: Chad Kroeger, Joe Moi
* Realizátor nahrávania: Chad Kroeger, Joe Moi
* Mastering: Ted Jensen v Sterling Sound 
* Mix: Mike Shipley v Shabby Road Studio City
* Asistent zvukového inžiniera: Brian Wohlgemuth
* Digitálna úprava: Joe Moi, Ryan Andersen  
* Koordinátor prác albumu: Kevin Zaruk

**Ostatní**
* Manažér: Bryan Coleman 
* Aranžovanie: Chad Kroeger, Ryan Peake, Mike Kroeger, Daniel Adair
* Text piesne: Chad Kroeger
* Fotografie: Richard Beland 
* Fotografie v štúdiu: Kevin Estrada 
* Hudobné vydavateľstvo: Roadrunner Records
* Myšlienka obalu: Nickelback

## Pozície v rebríčkoch

## Vydania singlu

## Referencie

Kategória:Single skupiny Nickelback
Kategória:Piesne skupiny Nickelback
Kategória:Single z 2005
Kategória:Single z 2008
Kategória:Piesne z 2005
Matúš Vnenčák

**Matúš Vnenčák** (* 25. február 1988) je slovenský športovec v horských športoch. 

Matúš Vnenčák bol v minulosti aktívny bežec na lyžiach, cyklista a atlét. V r. 2005 skončil na pretekoch Európskeho pohára juniorov v duatlone na 3. mieste. V r. 2007 skončil v Slovenskom pohári juniorov v behu do vrchu a v kvalifikácií na Majstrovstvá Európy v behu do vrchu na 3. mieste. 

V r. 2009 v behu na 5km na atletickom mítingu, v belgickom meste Visé, sa umiestnil na 3. mieste a v r. 2010 dobehol na Pražskom polmaratóne ako prvý Slovák. Je držiteľ slovenského juniorského rekordu]v cestnom maratóne. Na 3-etapových pretekoch Psotkovho memoriálu v horskom behu skončil v r. 2009 na 2. mieste. V r. 2010 sa zúčastnil Majstrovstiev Európy v behu do vrchu v poľskom meste Zakopané a skončil na 17. mieste. V tom istom roku sa vo finále Stredoeurópskeho pohára v skialpinizme umiestnil na 3. mieste. Taktiež sa zúčastňuje pretekov v behu po schodoch. Je držiteľ traťového rekordu a 3-násobný víťaz Strojárskych schodov v Brne a v behu na najvyššiu budovu v Česku dobehol ako tretí. V r. 2008 a 2009 sa umiestnil na amatérskych Majstrovstvách sveta horských nosičov na 3. mieste. V r. 2012 spoločne s Matejom Fabšíkom obhájili druhé miesto vo vytrvalostnom horskom behu dvojíc Nízkotatranská stíhačka s časom 15 hodín, 15 minút.

Kategória:Narodenia v 1988
Omen (singel)

„**Omen**“ je devätnásty singel britskej big beat/elektronickej skupiny The Prodigy vydaný dňa 19. februára 2009. Je to prvý komerčný singel z ich albumu *[[Invaders Must Die]]*. K singlu bol nakrútený aj videoklip, v ktorom sú živé zábery skupiny. Singel sa stal desiatym, ktorý sa dostal do prvej desiatky rebríčka UK Singles Chart. Singel doteraz nebol vydaný mimo Európu. Skladba bola zvolená za Najlepší singel roku 2009 počas Kerrang! Awards. Singel dosiahol #68 v rebríčku Tripple J Hottest 100; je to celkovo piaty singel skupiny, ktorý sa dostal do tohto rebríčku po singloch „Voodoo People“ z roku 1994, „Breathe“ a „Firestarter“ z roku 1996 a „Funky Shit“ z roku 1997. Samotná skladba je na soundtracku filmu *[[Kick-Ass]]*.

## Zoznam skladieb
**[[CD singel]]**
# Omen (Edit) - 3:14
# Omen (NOISIA Remix) - 6:18

**[[Gramofónová platňa|12" Vinyl]]**
# Omen (NOISIA Remix) - 6:18
# Invaders Must Die (Chase & Status Remix) - 5:09

**Digital Bundle**
# Omen (Edit) - 3:14
# Omen (Hervé's End Of The World Remix) – 5:22 (Exclusive to iTunes)
# Omen (NOISIA Remix) - 6:18
# Omen (Extended Mix) - 3:41
# Omen (Instrumental) - 3:36

## Pozície v rebríčkoch

### Koncoročné rebríčky

## Referencie

Kategória:Single z 2009
Kategória:Single skupiny The Prodigy
Kategória:Piesne z 2009
Kategória:Piesne skupiny The Prodigy
Omen

**Omen** môže byť:
* osudové znamenie, predzvesť
* singel, hudobnej skupiny Prodigy, pozri Omen (singel)
* album, hudobnej skupiny Soulfly, pozri Omen (album)
* americký TV film z roku 1995, pozri The Omen

## Pozri aj
* Prichádza Satan! (po anglicky The Omen)
* Satan prichádza (po anglicky The Omen)
* 
* Posledné stretnutie (po anglicky Omen III: The Final Conflict)
* Omen IV:The Awakening
Concepción (mesto v Čile)

**Concepción** je mesto v centrálnej časti Čile, hlavným mestom rovnomennej provincie aj VIII. oblasti Bío-Bío. Je známe ako "La Perla del Bío-Bío" ("Perla Bío-Bía") a jej metropolitná oblasť sa nazýva Gran Concepción. 

Na severe hraničí s Hualpén, Talcahuano a Penco; na juhu s Chiguayante a Hualqui; na západe s Floridou a na východe s Río Biobío a San Pedro de la Paz. 
Mesto leží 505 km ďaleko po ceste na juh od Santiaga. Je tiež sídlom rímskokatolíckej arcidiecézy. 

Oblasť zložená z obcí Concepción, Hualpén, Talcahuano, Chiguayante, San Pedro de la Paz a Penco vytvára metropolu **[[Gran Concepción]]** ("Veľký Concepción"), súmestie, ktoré je charakteristické svojou kontinuitou a demografickým rastom. Preto obec tvoriaca jej jadro je všeobecne známa ako **Concepción Centro** ("Concepción Centrum").

## Klíma




## Galéria

File:Arco de Medicina UdeC.jpg|
File:Moderno Edificio en Concepción.jpg|
File:Hotel El Araucano.JPG|


## Referencie

## Iné projekty

## Zdroj

Kategória:Mestá v Čile
Zaniknuté sídlo

**Zaniknuté sídlo** (resp. **zaniknutá osada, zaniknutá dedina, zaniknutá obec, zaniknuté mesto** a pod.) je sídlo (resp. osada, dedina, obec, mesto a pod.), ktoré zaniklo (napr. opustením). Obec, mesto a podobne môže zaniknúť aj administratívnym splynutím s inou obcou, mestom a pod. 

Podrobnosti pozri napr. v článkoch:
*mesto duchov (opustené mesto)
*Zoznam zaniknutých obcí na Slovensku
*Zoznam zaniknutých sídiel v Česku

## Iné projekty

## Externé odkazy
* Zaniklé obce.cz – web o obciach Česka, ktoré z rôznych dôvodov zanikli po roku 1945.

Kategória:Zaniknuté sídla
Marta (futbalistka)

**Marta** celým menom **Marta Vieira da Silva** (* 19. február 1986, Dois Riachos, štát Alagoas, Brazília) je brazílska futbalistka, hráčka brazílskeho klubu Santos FC a brazílskej ženskej reprezentácie. Je päťnásobnou víťazkou ankety FIFA o najlepšiu futbalistku sveta (2006, 2007, 2008, 2009 a 2010).

Marta je dvojnásobnou striebornou medailistkou z Olympijských hier (2004, 2008).

## Referencie


## Iné projekty

## Zdroje
* 

thumb|300px|left|Marta pri úspešnej realizácii jedného zo svojich pokutových kopov

Kategória:Narodenia v 1986
Kategória:Žijúci ľudia
Kategória:Brazílske futbalistky
Kategória:Brazílski strieborní olympijskí medailisti
Kategória:Futbalisti na Letných olympijských hrách 2016
Smektit

**Smektitová skupina** je skupina fylosilikátov z radu ílových minerálov. Vytvárajú ílovitú horninu bentonit.

## Vlastnosti
náhľad|vpravo|Smektitové minerály v elektrónovom mikroskope.
Štruktúra jednej vrstvy sa skladá z troch sietí - dvoch tetraedrických tvorených z SiO4, ktoré uzatvárajú jednu dioktaedrickú alebo trioktaedrickú sieť v ktorej sa nachádza väčšinou hliník resp. horčík. Medzi ich najtypickejšie vlastnosti patrí schopnosť napučiavať pri styku s vodou, ktorá môže byť prijímaná do ich štruktúry. Vymeniteľné katióny v ich štruktúre majú schopnosť substituovať - vymieňať sa za iné. Katióny alebo iné polárne látky sa naväzujú do medzivrstevných priestorov, ktoré tým môžu meniť svoju veľkosť. Smektity sú preto silne expandabilné.

Medzi smektity patria: montmorillonit (bohatý na Al), nontronit  (bohatý na Fe), saponit (bohatý na Mg), beidellit a hektorit. Na spoľahlivé určenie smektitových minerálov sa využíva RTG difrakcia v kombinácii s testom nasýtenia etylénglykolom a infračervená spektroskopia.

## Výskyt
V prírode sú pomerne bežné, vznikajú alteráciou bázických silikátov v alkalických podmienkach, alebo kryštalizáciou v pórových fluidách pri raných štádiách diagenézy.

## Využitie
Minerály skupiny smektitu majú rozsiahle využitie. Používajú sa na peletizáciu železnej rudy, vo vrtných výplachoch alebo na čírenie vína.

## Zdroj
* Šucha, V., 2001, *Íly v geologických procesoch.* Acta Geologica Universitas Comenianae, Monografická séria, Univerzita Komenského v Bratislave, Bratislava, 159 s.

Kategória:Skupina smektitu
Kategória:Íly
Černá Lada

**Černá Lada** je zaniknuté sídlo, časť obce Borová Lada v okrese Prachatice. Nachádza sa asi 1,5&nbsp;km východne od Borovej Lady, v&nbsp;nadmorskej výške 960&nbsp;m. 
**Černá Lada** je tiež názov katastrálneho územia o rozlohe 18,21&nbsp;km2.

## Dejiny
Prvá písomná zmienka o&nbsp;osade pochádza z&nbsp;roku 1759. V roku 1910 tu v 11 domoch žilo 99 obyvateľov a v roku 1929 v 11 domoch 94 obyvateľov.

## Súčasnosť
Je tu evidovaných 5 adries. Trvalo tu nežije žiadny obyvateľ.

## Referencie


## Externé odkazy
* Katastrálna mapa katastra Černá Lada na webe ČÚZK 
* Černá Lada na webe Zaniklé obce

## Zdroj

Kategória:Zaniknuté obce v Česku
Kategória:Borová Lada
Kategória:Sídla v okrese Prachatice
Zimné deaflympijské hry 2011

**17. zimné deaflympijské hry** sa mali uskutočniť 18. - 26. februára vo Vysokých Tatrách. Slovensku bola organizácia pridelená v roku 2005. Mala to byť prvá významná športová udalosť tohto typu na Slovensku. Kvôli nezodpovednému prístupu predsedu Organizačného výboru týchto hier ako aj z dôvodu neexistujúcich finančných garancií boli XVII. deaflympijské hry rozhodnutím kompetentných orgánov týždeň pred ich plánovaným začiatkom zrušené. Kvôli zmluvám miest s externými dodávateľmi ostali v Levoči a Kežmarku nedostavané štadióny.

## Trestnoprávne dohry hier
Organizátor hier mal podľa údajov Úradu boja proti korupcii spôsobiť škodu najmenej 10 miliónov € a zároveň nevyužiť dotácie Medzinárodného deaflympijského výboru v hodnote najmenej 1 milión €. Prípad sa stal jedným z najvážnejších v kompetencií Úradu v roku 2011. Organizátor Jaromír Ruda a advokát Stanislav Furda boli v júni 2011 okresným súdom v Banskej Bystrici odsúdení na 13 a 14 rokov za trestný čin sprenevery formou účastníctva. Vo februári 2013 sa kauza dostala pred Špeciálny súd. V novembri 2013 bol Ruda odsúdený na 14,5 roka.

## Referencie

Kategória:Šport v 2011
Kategória:Šport na Slovensku v 2011
Kategória:Multi-športové podujatia
Photograph

**Photograph** môže byť:
* skladba od viacerých interpretov
** Photograph (The Verve Pipe)
** Photograph (Ed Sheeran)
** Photograph (Def Leppard)
** Photograph (Nickelback)
** Photograph (Ringo Starr)
** Photograph (pWeezer)

* hudobný album
** kompilačný album Ringa Starra, pozri **
** Photograph (Melanie Safka)

## Pozri aj
* Photographs
Photographs

**Photographs** môže byť:
* hudobný album od viacerých interpretov
**Photographs (Casiopea)
**Photographs (Patrick Sky)
**Photographs (Mest)
**Photographs EP, od Lakes

* pieseň
** „Photographs“, pieseň Rihanny z albumu Rated R (Rihanna)

## Pozri aj
* Photograph
Medibank International Sydney 2011

**[[Medibank International Sydney]] [[2011]]** je tenisový turnaj, ktorý sa koná v dňoch 10. - 15. januára v&nbsp;austrálskom Sydney na otvorenom dvorci s tvrdým povrchom. Rozpočet turnaja mužov je 484&nbsp;750 USD a turnaja žien 618&nbsp;000 USD. Titul v dvojhre mužov obhajuje Cyperčan Marcos Baghdatis a v dvojhre žien Ruska Jelena Dementievová.

 

## Víťazi
### Dvojhra mužov

** [[Gilles Simon]]** vs.   Viktor Troicki 7-5, 7-64

### Dvojhra žien

** [[Li Na]]** vs.   Kim Clijstersová  7-63, 6-3

### Štvorhra mužov

** [[Lukáš Dlouhý]]  /  [[Paul Hanley]]** vs.  Bob Bryan /  Mike Bryan  6-76, 6-3, 10-5

### Štvorhra žien

** [[Iveta Benešová]]  /  [[Barbora Záhlavová Strýcová]]** vs.  Květa Peschkeová /  Katarina Srebotniková 4-6, 6-4, 10-7

## Externé odkazy
* Oficiálna stránka 


Kategória:ATP World Tour 2011
Kategória:WTA Tour 2011
Denník stroskotanca

***Denník stroskotanca*** (1875, *Le Chancellor*) je dobrodružný román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*).

## Obsah románu

Román rozpráva formou denníka jedného z cestujúcich menom J.R. Kazallon príbeh zániku trojsťažníka Chancellor uprostred Atlantického oceánu. Autor rozpráva o tom ako v priebehu plavby lode z Charlestonu v Južnej Karolíne do Liverpoolu vypukol na lodi požiar, keď sa vznietil náklad bavlny. Popisuje márne pokusy posádky loď zachrániť a jej následné utrpenie na plti, ktoré si musela vyrobiť z trosiek lodi. Okolo plte krúžia žraloky, stroskotanci trpia hladom a smädom, majú halucinácie a mnohí z nich spáchajú samovraždu. V kritických situáciách vychádza najavo skutočná povaha niektorých z postáv (neschopnosť, zbabelosť, sebectvo, chtivosť, závisť, sadizmus aj kanibalizmus), ktorú do tej doby skrývali pod povrchom civilizácie. Iba záchrana v poslednej chvíli zabráni tomu, aby na plti prišlo k vražde a zjedeniu jedného z cestujúcich.

## Iné projekty

## Zdroj

Kategória:Knihy z 1875
Kategória:Knihy Julesa Verna
Kategória:Romány 19. storočia
Kategória:Francúzske romány
Mužská dvojhra na Medibank International Sydney 2011

**Mužská dvojhra na Medibank International Sydney 2011** sa hrala ako súčasť Medibank International Sydney 2011 od 9. januára do 15. januára. Titul získal Francúz Gilles Simon, ktorý vo finále zdolal Srba Viktora Troického 7:5, 7:6(4). Bol to jeho 8. titul v dvojhre na okruhu ATP.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Externé odkazy
* Pavúk dvojhry
* Pavúk kvalifikácie

Kategória:Medibank International Sydney 2011
Paralelné súradnice

**Paralelné súradnice** sú súradnice nanesené na paralelných (rovnobežných) osiach. Používajú sa pri vizualizácii a analýze viac-rozmerných dát alebo v iných aplikáciách počítačovej grafiky.

Bod z n-rozmerného priestoru je v paralelných súradniciach reprezentovaný ako lomená čiara s n-1 časťami. Na každú paralelnú os je nanesená zodpovedajúca súradnica bodu a výsledná lomená čiara vznikne spojením týchto bodov. Výsledná čiara je teda závislá od voľby poradia osí a je vizuálnou reprezentáciou n-rozmerného bodu v rovine.

## Vizualizácia
Vhodnou voľbou poradia osí možno docieliť vyššiu priehľadnosť zobrazovaných dát. Pri vizualizácii veľmi veľkého počtu bodov sa však dostupný priestor rýchlo zaplní a vizualizácia je často neprehľadná. Jedným z možných riešení je nastaviť čiaram priehľadnosť, vďaka čomu sa do popredia dostanú násobné čiary. Iným riešením je filtrovanie, kedy sa zobrazia iba čiary prechádzajúce zvolenými úsekmi na jednotlivých osiach, alebo ľubovoľné použitie interaktivity (napríklad zvýraznenie čiary pod kurzorom myši).

## Referencie

Kategória:Geometria
Kategória:Počítačová grafika
Dolní Cazov

**Dolní Cazov** (*Dolní Zasov*, ) je zaniknutá osada v okrese Prachatice, 4 km juhovýchodne od obce Strážný. Nachádza sa v nadmorskej výške 810 m na horských lúkach a pastvinách nad údolím rieky Řasnice a Mechového potoka, ktorý vytvára česko-bavorskú hranicu.

## Dejiny
Prvá zmienka o osade pochádza z roku 1735. Názov vznikol
pravdepodobne z českého mena Čížov. 

V roku 1875 dal vystavať roľník Franz Xaver Gaier na križovatke ciest do Strážneho, Radvanovíc, Mlaky a Bischofsreutu kaplnku s oltárom Nanebevzatia Panny Márie. Kaplnka mala pôdorys tvaru osemuholníka, ktorého päť stien bolo úplne vymurovaných, zostávajúce tri zaberal z väčšej časti okrúhly vstupný oblúk dverí a dve bočné okná, ktoré mali v guľatom hornom oblúku farebné výplne. Obe horné polovice vchodových dverí sa skladali z prostej latkovej mreže, aby vzduch mohol volne prenikať von i dovnútra. Do prednej strany osemuholníka bol vstavaný oltár s oltárnym stolom a stupňami k nemu.

V roku 1910 v Dolnom Cazove stálo 24 domov so 171 obyvateľmi (všetci nemeckej národnosti), v roku 1929, 25 domov so 152 obyvateľmi. Od roku 1923 sa oficiálne namiesto nemeckého názvu Zassau používalo meno Cazov. Po 2. svetovej vojne a po vysídlení nemeckých obyvateľov bol Dolný Cazov ešte krátko obývaný. V roku 1951 vyrástla pozdĺž štátnej hranice železná opona, osadníci boli vysťahovaní a dedina rozborená. Dňa 31. mája 1955, dorazila na miesto kolóna automobilov a muži, ktorí v nich prišli, vyložili dovezený náklad sudov s benzínom. Poliali ním kaplnku i dovtedy stojace sedliacke domy okolo a všetko zapálili. 

## Súčasnosť
Bývalú osadu dnes pripomínajú iba základy domov, kamenné múriky a ovocné stromy. Na území Dolného a susedného Horného Cazova sa od 50. do 90. rokov 20. storočia veľmi výrazne zvýšil podiel lesných porastov (z 11% na 52%). Na počiatku 50. rokov (pred násilným vysídlením a vybudovaním železnej opony) tvorili obhospodarované pozemky temer 87% výmery týchto obcí. Tieto plochy tvorila z 36% (296,5 ha) orná pôda, 37% (293,1 ha) lúky, 14% (115 ha) pastviny, 2% (12,3 ha) tvorila zastavaná plocha. V súčasnosti sa hospodári iba na približne 16% celého územia (pozemky sú využívané predovšetkým ako pastviny, v menšej miere ako lúky). V priestore Dolného Cazova sa vyskytujú početné zvlášť chránené a významné druhy rastlín - napr. prilbica modrá, bielokvet močiarny, vstavačovec Fuchsov, vstavačovec májový pravý, arnika horská či všeliek hojivý.

## Referencie


## Externé odkazy
* na webe Zaniklé obce
* Poškozené a zničené kostely a kaple v České republice

## Zdroj

Kategória:Zaniknuté obce v Česku
Železničná trať Prievidza – Nitrianske Pravno

|}
**Železničná trať Prievidza – Nitrianske Pravno** (v cestovnom poriadku pre verejnosť označená ako **železničná trať číslo 144**) je železničná trať na Slovensku, ktorá spája Prievidzu a Nitrianske Pravno. 

Jednokoľajná spojnica obcí Hornej Nitry s okresným mestom, od 7. decembra 2012 bez pravidelnej osobnej dopravy, má dĺžku 11,1 km a vedie údolím Nitry, zväčša v blízkosti cesty I/64. Na trati sú zastávky Prievidza, Nedožery, Pravenec a Nitrianske Pravno.

## Dejiny
Trať bola budovaná ako pokračovanie železnice zo Šurian do Veľkých Bielíc a Prievidze s výhľadom predĺženia do Kláštora pod Znievom a napojenie na turčiansku trať Vrútky – Zvolen. Uvažovalo sa aj o prepojení s Rajeckou železnicou, no pre vysoké náklady a náročný terén sa od tohto variantu upustilo. Realizáciu prepojenia s Turcom prekazila prvá svetová vojna a neskoršiu výstavbu zastavil rozvoj automobilovej dopravy.

Stavebné náklady na trati dosiahli čiastku 1 070 000 K a prvý vlak do Nitrianskeho Pravna prišiel 31. októbra 1909.

Sprvu súkromná železnica bola v roku 1913 spolu s úsekom Veľké Bielice – Prievidza poštátnená a zaradená do kmeňovej siete MÁV.

## Stanice na trati
* Prievidza
* Nedožery
* Pravenec
* Nitrianske Pravno

## Referencie

## Zdroje
* www.vlaky.net
* Železničná trať na rail.sk

Prievidza – Nitrianske Pravno
Kategória:Doprava v okrese Prievidza
Ženská dvojhra na Medibank International Sydney 2011

**Ženská dvojhra na Medibank International Sydney 2011** sa hrala ako súčasť Medibank International Sydney 2011 od 9. januára do 15. januára. Turnajový titul získala Číňanka Li Na, ktorá vo finále zdolala Belgičanku Kim Clijstersovú. Bol to jej 4. titul v dvojhre na okruhu WTA.

## Dvojhra
### Nasadenie

### Odmeny a body do rebríčka

### Výsledky
#### Finále

#### Horná polovica

### Dolná polovica

## Externé odkazy
* Pavúk dvojhry

Kategória:Medibank International Sydney 2011
Maximilián Remeň

**Maximilián Remeň** (* 3. december 1927, Ilija – † 4. august 2008, Bratislava) bol slovenský filmový strihač. 

Vyštudoval filmovú réžiu so zameraním na strih na pražskej Filmovej akadémii múzických umení (FAMU). Po skončení školy v roku 1956 nastúpil do Slovenskej filmovej tvorby na Kolibu v Bratislave, kde nepretržite pôsobil tridsaťpäť rokov.  Z počiatku sa venoval  strihu spravodajských filmov, žurnálov a krátkych filmoch. Počas dlhoročnej kariéry mu rukami prešlo vyše sto hraných filmoch a stovky krátkometrážnych filmoch, spolupracoval s väčšinou slovenských režisérov. Posledným filmom, na ktorom pracoval bol sci-fi príbeh Gemini od Pavla Gejdoša ml. z roku 1991 natáčaný v Banskej Štiavnici v jeho rodnom kraji.

## Ocenenia
* Zlatá kamera - za celoživotný prínos slovenskej kinematografii (MFF Artfilm 2002)
* Pribinov kríž III. triedy -  štátne vyznamenanie  za významné zásluhy o kultúrny rozvoj Slovenskej republiky v oblasti kinematografie  (2005). 
* Slnko v sieti  - národná filmová cena za výnimočný prínos slovenskej kinematografii. (2008)

## Z tvorby
* 1967 - *Pani Zima*, réžia:Milan Peťovský
* 1968 - *Ikebana*, animovaný film, réžia:Milan Peťovský, výtvarník a animátor:Jozef Povrazník,  kamera: Henrieta Peťovská, hudba:Ladislav Kupkovič
* 1968 - *O veľkej repe*, animovaný film, réžia: Milan Peťovský, hudba:Ladislav Kupkovič
* 1969 - *Pes a jarabičky*, *Poľovnícke rozprávky*, animovaný film, kamera a réžia:Milan Peťovský
* 1970 - *Pes a lev*, Poľovnícke rozprávky, animovaný film, kamera a réžia: Milan Peťovský
* 1970 - *Pes a vlk*, Poľovnícke rozprávky, animovaný film, kamera a réžia:Milan Peťovský
* 1970 - *Pes a zajac*, Poľovnícke rozprávky, animovaný film, kamera a réžia:Milan Peťovský
* 1971 - *Pes a kačičky*, Poľovnícke rozprávky, animovaný film, kamera a réžia:Milan Peťovský
* 1971 - *Pes a medveď*, Poľovnícke rozprávky, animovaný film, kamera a réžia:Milan Peťovský
* 1971 - *Pes a pes*, Poľovnícke rozprávky, animovaný film, kamera a réžia:Milan Peťovský
* 1972 - *O Angelike, princezničke anglickej*, réžia:Milan Peťovský
* 1973 - *Vták Ohnivák*, réžia: Milan Peťovský
* 1973 - *O mydlovej bublinke*, réžia:Milan Peťovský
* 1974 - *List*, réžia:Milan Peťovský
* 1974 - *Žabka plačka*, réžia:Milan Peťovský a Dagmar Bučanová

## Externé odkazy
* http://www.sfd.sfu.sk/main.php?ido=396 
* http://www.filmsk.sk/show_article.php?id=2244&movie=&archive=1

Kategória:Filmoví strihači
Kategória:Slovenské osobnosti filmu
Kategória:Osobnosti z Ilije
Kategória:Laureáti Pribinovho kríža III. triedy
Kategória:Absolventi FAMU v Prahe
Vojtech Remeň

**Vojtech Remeň**  (* 7. marec 1928,  Ilija† 23. september 2014, Banská Štiavnica) bol slovenský akademický sochár a medailér. Študoval na Vysokej škole výtvarných umení v Bratislave (1949-54), v ateliéri figurálnej plastiky u prof. Jozefa Kostku. 

## Diela

Súbor:Bratislava Ruzinov plastika Karola Smidkeho.jpg
|Popis1
Súbor:Bratislava Stefanikova ulica busta Stefanika.jpg|busta M.R.Štefánika
|Popis2
Súbor:Bronzova plastika Bratislava Ruzinov ZeliPV.JPG
|Popis3
Súbor:Busta Karola Smidkehe Vojtech Remen.jpg
|Popis4
Súbor:Busta generala M R Stefanika Remen Vojtech.jpg
|Popis5
Súbor:Medaila k 50. výročiu oslobodenia.jpg
|Popis6
Súbor:Plastika mladej zeny Slovensko.jpg
|Popis7


## Referencie

## Iné projekty

## Odkazy  a zdroje
* Čelková. Mária: Jubilujúci banskoštiavnickí umelci v mesiaci marci. Docent, akademický sochár Vojtech Remeň osemdesiatročný. In. Štiavnické noviny ročník 19 číslo 9 (13.03.2008) str.8
* http://www.banskastiavnica.sk/stranka_data/subory/stiavnicke-noviny/09-2008.pdf 

Kategória:Slovenskí sochári
Kategória:Slovenskí medailéri
Kategória:Osobnosti z Ilije